**Ford predstavlja ekskluzivni črni paket za Ford Kugo**

* Novi ekskluzivni črni paket lahko Kugi z bogato stopnjo opreme ST-Line X doda skrivnosten in osupljiv slog.
* Vključuje serijska Ford Performance platišča iz lahke zlitine s premerom 50,8 cm v črni barvi s kontrastnimi športnimi rdečimi zavornimi čeljustmi.
* Črni elementi na prednjem odbijaču, črno ohišje vzvratnih ogledal in črno lakirana streha so na voljo z vsemi barvami karoserije Kuge.

**8. maj 2025** – Ford je napovedal uvedbo novega elegantnega oblikovnega paketa za SUV Kuga.

Izjemni ST-LINE X Black paket je na voljo izključno za modele Kuga ST-Line X in ponuja edinstvene zunanje oblikovne elemente, ki lahko dopolnjujejo barve karoserije Kuge ali pa poskrbijo za kontrast z njimi in tako ustvarijo (p)oseben videz.

Med temne detajle sodijo platišča Ford Performance s premerom 50,8 cm (20''), ki so drzna in športna ter dopolnjujejo elegantno, mišičasto obliko Kuge – in ustvarjajo privlačen kontrast s serijskimi rdeče lakiranimi zavornimi čeljustmi.

ST-LINE X Black paket dodaja tudi črno obarvane elemente na prednjem odbijaču, ki so edinstvena značilnost različice ST-Line X, in enako črno ohišje vzvratnih ogledal. Videz dopolnjuje črno lakirana streha.

Novi ekskluzivni oblikovalski paket je na voljo v kombinaciji z vsemi šestimi barvami karoserije Kuge – Frozen White, Agate Black, Solar Silver, Bursting Green, Desert Island Blue in Magnetic –, da lahko kupci dopolnjujejo ali kombinirajo barve v skladu s svojim slogom.

“Novi St-Line X Black paket za novo Kugo pomeni, da lahko kupci dajo svoj pečat oblikovanju SUV-ja in ustvarijo osebni videz, ki je lahko odvisno od izbrane barvne kombinacije enobarven ali izrazito kontrasten,” je povedal Jon Williams, generalni direktor družbe Ford Blue v Evropi. “Ne glede na izbiro bodo črna Ford Performance platišča, črna streha in rdeče zavorne čeljusti v kombinaciji z elegantnim in mišičastim videzom Kuge zagotovo pritegnili občudujoče poglede.”

SUV Kuga je na voljo z vrsto pogonskih sklopov, med katerimi so tudi bencinski EcoBoost, samopolnilni hibrid (FHEV) in priključni hibrid (PHEV), ki zmore do 69 km vožnje z izključno električnim pogonom,1 vse to pa dopolnjujejo brezhibna povezljivost in obsežen nabor naprednih sistemov za pomoč vozniku.

Kugo ST-Line X s ST-Line X Black paketom je že možno naročiti pri trgovcih s Fordovimi vozili. Cena paketa za doplačilo znaša: 1.580 evorv.

# # #

1 Kuga PHEV – homologirani izpusti CO2 20–28 g/km, homologirana poraba goriva 0,9–1,2 l/100 km, homologiran doseg z izključno električnim pogonom 60–69 km, vsi podatki po WLTP.

Kuga Hibrid – homologirani izpusti CO2 121–146 g/km, homologirana poraba goriva 5,3–6,4 l/100 km (po WLTP).

Kuga z 1,5-litrskim motorjem EcoBoost – homologirani izpusti CO2 144–163 g/km, homologirana poraba goriva 6,3–7,2 l/100 km (po WLTP).

Razpon izpustov CO2 in porabe goriva se lahko razlikuje glede na različice vozila, ki so na voljo na posameznih trgih. Navedena poraba goriva/energije, izpusti CO2 in doseg z električnim pogonom po WLTP so določeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EU) 2017/1151. Uporabljeni standardni preskusni postopki omogočajo primerjavo med različnimi tipi vozil in različnimi proizvajalci.

### **O družbi Ford Motor Company**

*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatili izkušnje teh strank in poglobili njihovo zvestobo. Ford razvija, proizvaja in trži inovativne, nadvse priljubljene poltovornjake, športne terence, gospodarska in osebna vozila ter razkošne modele vozil Lincoln, vse to pa dopolnjuje s povezanimi storitvami. Podjetje je v ta namen ustanovilo tri na uporabnike osredotočene poslovne segmente: Ford Blue, ki razvija legendarna vozila z motorji z notranjim zgorevanjem in hibridna vozila, Ford Model e, ki orje ledino z razvojem revolucionarnih električnih vozil in vgrajene programske opreme za stalno navzoče digitalne izkušnje za vse stranke in Ford Pro, ki komercialnim strankam pomaga preoblikovati in razširiti svoja podjetja z vozili in storitvami, prilagojenimi njihovim zahtevam. Poleg tega si Ford prizadeva za rešitve na področju mobilnosti v okviru programa Ford Next in zagotavlja finančne storitve prek podjetja Ford Motor Credit Company. V družbi Ford je po vsem svetu zaposlenih približno 171.000 ljudi. Za več informacij o Fordu ter Fordovih izdelkih in storitvah obiščite spletno stran corporate.ford.com.*